Peste 5.000 de gospodării din județul Galați, afectate de ciclonul Boris. Oamenii au fost salvați cu excavatoarele
Ciclonul Boris a făcut primele victime în România, după ce o viitură de proporții a lovit județul Galați. Peste 5.000 de gospodării din 12 localități au fost afectate, patru oameni au murit, iar alți 252 au fost evacuați. Au fost trimiși pompieri din mai multe județe pentru a salva oameni refugiați pe acoperișuri, deoarece apa a depășit un 1,7 metri înălțime. Guvernul a decis alocarea de bani din fondul de urgență pentru repararea drumurilor și caselor distruse de inundații.